喺外形上，47 嘅特徵係佢嘅光頭，而且喺後尾枕嗰度紋咗條碼同數字「640509-040147」，而呢個數字係佢喺實驗室俾人創造出來被賦予嘅代號，64-05-09 代表佢出世嘅日期，係 1964 年 5 月 9 號，而後面嘅「04」意思係佢係人造人計畫嘅主持人奧託·奧特梅耶教授（Dr. Ort-Meyer）嘅複製計畫嘅第四個系列嘅成品，「01」嘅意味就未知，最後嘅「47」就表示佢係俾人複製出嚟嘅第 47 號產品。